
       REPUBLIKA HRVATSKA
TRGOVAČKI SUD U VARAŽDINU	                    
       Varaždin, Cehovska ulica 1


	Poslovni broj: St-86/2025-94




Z A P I S N I K
od 11. kolovoza 2026. 

o održanom ročištu za diobu kupovnine kod Trgovačkog suda u Varaždinu
u stečajnom postupku nad stečajnim dužnikom 
K&S d.o.o. u stečaju, Novi Marof, Zagorska ulica 44, OIB:51001666282

Nazočni od strane suda: 
Sudac: Denis Krnjak  
Zapisničar: Nevenka Vuković 

Početak u 10:00 sati.

	Utvrđuje se da su pristupili:
· za stečajnog dužnika:  nitko, dostava poziva uredna
· za razlučnog vjerovnika Privredna banka Zagreb d.d.: punomoćnik Zoran Puljiz, odvjetnik iz Zagreba


Utvrđuje se da na ročište nije pristupila stečajna upraviteljica koja je u spis 10. kolovoza 2026. dostavila podnesak u kojem ispričava svoj nedolazak na današnje ročište uz naznaku da u cijelosti ostaje kod sadržaja svojeg podneska od 28. srpnja 2026.

	Utvrđuje se da je prodana nekretnina upisana u 

- zk.ul.br. 3113, k.o. Jakopovec, čest. br. 1001/1, oranica štosovina, ukupne površine 10117 m2

za iznos kupovnine od 312.037,50 eura. Kupac je u cijelosti uplatio kupovninu, a rješenje o dosudi nekretnine kupcu broj St-86/2025-77 od 8. lipnja 2026. steklo je svojstvo pravomoćnosti.


Utvrđuje se da je stečajna upraviteljica dana 28. srpnja 2026. sudu dostavila prijedlog za diobu kupovnine te je prijedlog objavljen na e-Oglasnoj ploči suda. 

Utvrđuje se da je razlučni vjerovnik Privredna banka Zagreb d.d. u spis dostavila obračun tražbine razlučnog vjerovnika koji je objavljen na e-Oglasnoj ploči. 

Prisutni punomoćnik razlučnog vjerovnika Privredna banka Zagreb d.d. izjavljuje da nema primjedbi na prijedlog stečajne upraviteljice vezan za diobu predmetne nekretnine te u cijelosti ostaje kod sadržaja podneska razlučnog vjerovnika od 10. srpnja 2026.


Sud donosi
r j e š e nj e
Rješenje o namirenju će se donijeti pisanim putem.	

	
	Ovaj zapisnik objavit će se na e-Oglasnoj ploči suda.


Dovršeno u 10:05 sati.

	
	Sudac: 
 




Zapisničar:
	Sudionici:










		        
				




